<classify> KULWA MZEE, DAR ES SALAAM Mfanyakazi wa Benki ya CRDB tawi la Ubungo, Andrew Babu 27 nawafanyabiashara watatu, wameshtakiwa kwa kula njama, kughushi Tembo kadiya mteja, wizi wa zaidi ya Sh milioni 100 na kutakatisha fedha hizo. Washtakiwa wengine katika kesi hiyo ni, William Sige 52,Justina Boniphace 49 na Alli Tutupa 35 wote wanaishi jijini Dar es Salaam. Wakili wa Serikali Mwandamizi, Wankyo Simon akisomamashtaka mbele ya Hakimu Mkazi Mwandamizi, Augustine Mbando alidai kati yaOktoba 2018 na Aprili 19, 2019 washtakiwa wote kwa pamoja walikula njama kutenda kosa la wizi. Katika shtaka jingine imedaiwa, Oktoba 29, mwaka jana katikabenki ya CRDB tawi la Ubungo, ndani ya manispaa ya Ubungo, mshtakiwa Babupeke yake kwa nia ya kulaghai au kudanganya, alighushi sahihi ya CharlesKihamia katika fomu ya maombi ya Tembo card. Pia mshtakiwa Babu anadaiwa, Novemba 6, 2018 alighushi sahihi yaKihamia katika kitabu cha usajili kwa madhumuni ya kuonyesha kuwa, sahihi hiyoimewekwa na Kihamia huku akijua kuwa siyo kweli. Mshtakiwa Babu anadaiwa Novemba 5, 2018 alighushi sahihi yaKihamia katika usajili wa kadi ya visa ya Tembo, kwa madhumuni ya kuonesha kuwasahihi hiyo imewekwa na Kihamia huku akijua kuwa siyo kweli. Inadaiwa Novemba 6,2018 alighushi sahihi ya Kihamia katikakitabu cha usajili wa uelekezaji kwenye fomu ya maombi kwa madhumuni yakuonesha kuwa, sahihi hiyo imewekwa na Kihamia huku akijua kuwa siyokweli. Mshtakiwa Babu pia anadaiwa, Oktoba 29, 2018 huko katika benkiya CRDB, alitoa fomu ya kughushi ya maombi ya Tembo kadi kwa ofisawa banki hiyo aitwaye Omary Mduyah kwa dhumuni la kuonesha kuwa fomu hiyoimetolewa na kusainiwa na Kihamia huku akijua kuwa siyo kweli. Katika shtaka la mwisho, imedaiwa kati ya Novemba 7,2018 naAprili 29,2019 washtakiwa hao kupitia kadi ya gold ya Visa, walijipatiash. 106,267,907- kutoka kwa Charles Kihamia kupitia Visa gold card hukuwakijua kuwa fedha hizo ni mazao ya makosa tangulizi ya kughushi na wizi. Hata hivyo wa washtakiwa hawakuruhusiwa kujibu kitu chochotemahakamani hapo kwa kuwa mahakama hiyo haina mamlaka ya kusikiliza kesi hiyo,kesi hiyo imeahirishwa hadi Oktoba 10, mwaka huu.  <topic>: KITAIFA 